צ'ארלס בולדן

צ'ארלס פרנק בולדן, הבן (באנגלית: Charles Frank Bolden, Jr.; נולד ב-19 באוגוסט 1946) הוא אסטרונאוט לשעבר בנאס"א, מייג'ור גנרל בחיל הנחתים האמריקאי (המארינס), ומנהלה של סוכנות החלל האמריקנית נאס"א מיולי 2009 ועד ינואר 2017. בולדן חבר במכון הימי של ארצות הברית, ובאגודות הבוגרים של האקדמיה הימית של ארצות הברית ושל אוניברסיטת דרום קליפורניה. בולדן נולד בקולומביה שבקרוליינה הדרומית. בתום לימודיו התיכוניים בשנת 1964, התקבל בולדן לאקדמיה הימית של ארצות הברית. הוא סיים תואר בוגר במדעים בהנדסת חשמל ב-1968. בשנת 1977 השלים בולדן תואר מוסמך במדעים מאוניברסיטת דרום קליפורניה בניהול מערכות. בתום לימודיו לתואר הראשון, קיבל בולדן דרגת סג"ם בחיל הנחתים. ב-1970 סיים את אימוני הטיסה, והפך לטייס ימי. במהלך מלחמת וייטנאם הוא טס ביותר מ-100 משימות קרביות בצפון וייטנאם ודרומה, לאוס וקמבודיה, כאשר הטיס מטוס מדגם A-6 אינטרודר, בעת שהיה מוצב בטייסת VMA(AW)-533 בנאמפונג שבתאילנד בין 1972 ו-1973. עם שובו לארצות הברית שירת במשך שנתיים כקצין מיון וקצין גיוס בחיל הנחתים בלוס אנג'לס. לאחר מכן שירת בתפקידים שונים במשך שלוש שנים בתחנה האווירית של חיל הנחתים באל טורו, בקליפורניה. לאחר מכן הוצב בבית הספר לטייסי ניסוי של הצי במרילנד, והשלים את אימוניו שם ב-1979. בעת שעבד במנהלות להנדסת מערכות ולניסויי מטוסי תקיפה במרכז לניסויים אוויריים של הצי, היה טייס ניסוי במטוסי A-6E אינטרודר, EA-6B פראולר ו-ווט A-7 קורסייר II, עד שנבחר כמועמד לתפקיד אסטרונאוט ב-1980. בולדן צבר מעל 6,000 שעות טיסה במהלך שירותו הצבאי. בשנת 1980 החל בולדן את אימוניו כאסטרונאוט, והוסמך בשנת 1981. בולדן היה חלק ממצבת האסטרונאוטים של נאס"א עד שנת 1994, עת חזר לשירות פעיל במארינס. בין תפקידיו: קצין בטיחות של משרד האסטרונאוטים, עוזר טכני למנהל פעולות צוות טיסה, עוזר מיוחד למנהל מרכז החלל ג'ונסון, קצין קישור במשרד האסטרונאוטים למינהלות הבטיחות, האמינות והבטחת האיכות במרכז טיסות החלל מרשל ומרכז החלל קנדי, מנהל מחלקת הבטיחות במרכז החלל ג'ונסון - בתפקיד זה פיקח על נושא הבטיחות בפעולות החזרה לטיסה לאחר אסון מעבורת החלל צ'לנג'ר, אסטרונאוט ראשי של בדיקות רכב החלל במרכז החלל קנדי, ועוזר לסגן המנהל במטה נאס"א בוושינגטון. בולדן טס לחלל ארבע פעמים במעבורות חלל: טייס במשימת STS-61-C שהייתה בחלל בין התאריכים 12-18 בינואר 1986. רוברט גיבסון היה מפקד צוות. טייס במשימת STS-31 שהייתה בחלל בין התאריכים 24-29 באפריל 1990. לורן שרייבר היה מפקד צוות. מפקד משימת STS-45 שהייתה בחלל בין התאריכים 24 במרץ - 2 באפריל 1992 מפקד משימת STS-60 שהייתה בחלל בין התאריכים 24 בינואר - 11 בפברואר 1994 בתום טיסת החלל האחרונה שלו, עזב בולדן את נאס"א וחזר לשירות בחיל הנחתים. הוא התמנה לסגן מפקד הצועריםבאקדמיה הימית של ארה״ב. בשנת 1997 מונה לסגן מפקד כוח המשלוח הראשון של חיל הנחתים באזור האוקיינוס השקט. במחצית הראשונה של 1998 שירת כמפקד קדמת כוח המשלוח הראשון, שתמך במבצע רעם המדבר בכווית. לאחר מכן קודם לדרגת מייג'ור ג'נרל ומונה לסגן מפקד פיקוד כוחות ארצות הברית ביפן. בתפקידו האחרון היה מפקד הכנף השלישית של חיל הנחתים בתחנה האווירית של חיל הנחתים במיראמר שבסן דייגו, קליפורניה, בין השנים 2000 ו-2002. הוא פרש משירות צבאי בשנת 2003. בולדן מונה למנהל נאס"א ביולי 2009 על ידי נשיא ארצות הברית ברק אובמה, והוא האפרו-אמריקני הראשון שעמד בראש נאס"א באופן קבוע. הוא כיהן בתפקיד במשך שתי הקדנציות של אובמה, עד 20 בינואר 2017. הוא נשוי לאלקסיס (ג'קי), ולהם שני ילדים: אנתוני, המשרת גם הוא כלוטננט ג'נרל בחיל הנחתים, וקלי, רופאה פלסטית. הוא חובב ריצה וכדורגל. בולדן העיד בשבוע החלל 2022 שהוא נוהג להגיע מדי שנה עם אשתו לישראל, והוא מעורב בתהליכי קידום תעשיית החלל הישראלית. מדליית השירות המצוין של מחלקת ההגנה צלב התעופה המצוינת מדליית האוויר היכל התהילה של האסטרונאוטים דוקטור לשם כבוד במדעים מאוניברסיטת דרום קרוליינה דוקטור לשם כבוד במדעים מאוניברסיטת בר-אילן אות המנהיגות יוצאת הדופן של נאס"א שלוש פעמים אות השירות יוצא הדופן של נאס"א מדיה וקבצים בנושא צ'ארלס בולדן בוויקישיתוף צ'ארלס בולדן באתר נאס"א (באנגלית) ביוגרפיה באתר האקדמיה הימית של ארצות הברית צ'ארלס בולדן, מנהל נאס"א, בריאיון לערוץ 1, סרטון באתר יוטיוב,‏ 14 באוקטובר 2015 אבי בליזובסקי, ‏ראש נאס"א קורא לחוקרים ולחברות מישראל להשתתף בניסויים בתחנת החלל, ובפיתוח היכולות לטיסה למאדים, באתר "הידען", 7 ביוני 2016 דפנה מאור, האיש שהגשים את כל הדברים שלא רצה לעשות, באתר TheMarker‏, 8 בפברואר 2018 צ'ארלס בולדן, באתר אנציקלופדיה בריטניקה (באנגלית) אירוע הפתיחה - שבוע החלל הישראלי 2022 - ראיון בהשתתפות בולדן ריאיון עם צ'ארלס בולדן מפקד הצוערים (Commandant of Midshipmen) הוא תפקיד המקביל לדיקן הסטודנטים במוסדות אקדמיים אזרחיים.